**Kollégiumi bentlakási szerződés**

Amely létrejött, egyrészről a Collegium Seraphicum Ferences Szakkollégium *(7621 Pécs, Ferencesek u. 35.)*, másrészről \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (NEPTUN: \_\_\_\_\_\_\_\_\_\_\_\_\_, szül. hely, idő:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, an.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), hallgató között.

1. A Collegium Seraphicum Egyetemi és Főiskolai Kollégium a nevezett hallgató részére 2024. szeptember 1-től (későbbi beköltözésnél ennek időpontjától) 2025. június 30-ig egy kollégiumi férőhelyet biztosít.

A kollégistának tanév közbeni kiköltözési szándékát két héttel a kiköltözés előtt írásban kell jeleznie az igazgatónak. Ebben az esetben az aktuális hónapra esedékes kollégiumi térítési díjat a hallgatónak meg kell fizetnie.

Rendkívüli felmondás esetén a hallgató a határozat szerinti napon köteles a kollégiumot elhagyni *(pl.: fegyelmi határozat, késedelmes díjfizetés, hallgatói jogviszony megszűnése és megszüntetése stb.)*

2. A kollégista, kollégiumi elhelyezésért térítési díjat köteles fizetni, amely államilag támogatott szakkollégistáknak jelenleg 38.500 Ft/fő/hó, államilag támogatott albérlőknek 48.500 Ft/fő/hó, költségtérítéses szakkollégistáknak 50.500 Ft/fő/hó, költségtérítéses albérlőknek 60.500 Ft/fő/hó. A díj mértéke független attól, hogy a bentlakás a tárgyhó közben kezdődött vagy annak vége előtt fejeződött be. A kollégiumi hozzájárulási díj mértéke a tanév folyamán a fenntartási költségek emelkedésével változhat. A kollégiumi díjat a hallgató köteles a kiállított számlán feltüntetett időpontig befizetni, ennek elmulasztása esetén 5.000 Ft késedelmi díjat kell fizetni a következő havi kollégiumi díjjal együtt. A kollégiumi díj határidőn túli befizetésére – előzetes írásbeli bejelentés és megfelelő indok alapján – az igazgató adhat engedélyt a befizetési időpont megadásával.

Amennyiben a kollégista fizetési kötelezettségének a fizetési határidő leteltét követő 15 napon belül nem tesz eleget, a kollégium igazgatója írásban felszólítja az elmaradt kollégiumi díj és késedelmi díj megfizetésére. Ha a hallgató a felszólítás kézhezvételétől számított 15 napon belül tartozását nem rendezi, az igazgató a 16. napon térítési díjhátralék miatt a hallgató kollégiumi tagságát azonnali hatállyal megszüntetheti. Ebben az esetben a kollégistának a kollégiumi férőhelyét három napon belül el kell hagynia és kitakarítva rendben át kell adnia, valamint a kollégiummal szemben fennálló tartozásait rendeznie kell. Ennek elmulasztása esetén tartozásáért a Ptk. szabályai szerint felel.

3. A kollégium lakója az általa fizetett térítési díj ellenében jogosult a lakószoba és annak berendezése mellett a közös helyiségeket – használati tárgyaival együtt – a házirendben és más szabályzatokban meghatározott módon használni.

Ezen felül térítésmentesen igénybe veheti a kollégium egyéb szolgáltatásait *(internet, sportterem, tanuló, könyvtár stb. használata)*.

4. A kollégiumban érvényes tűz- és balesetvédelmi szabályokat *(ld. Tűzvédelmi utasítás, Házirend)* a hallgató köteles tudomásul venni, és betartani. Dohányozni az épületben TILOS!

5. A takarítószemélyzet csak a folyosókat, WC-ket, zuhanyzókat és a közös helyiségeket takarítja. A lakószobák takarítása, a kollégiumi hűtők és a hallgatói konyha rendszeres rendben tartása a hallgatók feladata. A tisztaságot a kollégium vezetősége rendszeresen ellenőrzi. A szoba takarítatlansága figyelmeztetést von maga után. Többszöri figyelmeztetés után a szoba lakóinak kollégiumi jogviszonyát az igazgató megszüntetheti.

6. A kollégista köteles a házirendben és más szabályokban foglaltakat, az együttélés írott és íratlan szabályait maradéktalanul betartani.

7. A közösségi helyiségekben és a lakószobákban elhelyezett felszerelési tárgyak *(pl. fotel, asztal, szék, mosógép stb.)* más helyre történő engedély nélküli elvitele nem megengedett.

8. Aki a kollégiumi férőhelyét huzamosabb ideig nem veszi igénybe, annak a kollégiumi elhelyezését a vezetőség felülbírálhatja.

9. A kollégiumból való kiköltözéskor a szobát kitakarított, a beköltözéskor átvett állapotban kell átadni.

Büntetőjogi felelősségem tudatában kijelentem, hogy az adatközlő lapon feltüntetett adataim a valóságnak megfelelnek. Az adatokban történő változást 8 napon belül írásban jelzem a kollégium vezetősége felé.

Pécs, 2025. szeptember 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

hallgató igazgató

A beléptető kártyámat, a szobakulcsomat és a férőhelyemet átvettem.

Beléptető kártya száma: \_\_\_\_\_\_\_\_\_ Szobakulcs száma: \_\_\_\_\_\_\_\_\_\_

Pécs, 2025. szeptember 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

hallgató igazgató

**A bekeretezett rész csak kiköltözéskor töltendő ki!**

A beléptető kártyámat, a szobakulcsomat és a férőhelyemet rendben átadtam, fizetési kötelezettségeimet rendeztem.

Pécs, \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

hallgató igazgató