DB bemutatkozó honlapra

Ide írd 👇🏻

## Ruszcsák Bori:

A Pécsi Tudományegyetem Bölcsészet- és Társadalomtudományi Karának Közösségszervező szakos hallgatója vagyok. Nyitott, kreatív és lelkes emberként igyekszem összefogni a Diákbizottság tagjait. Kapcsolataimban a vezérelv a nyílt kommunikáció és az emberközpontúság, legyen szó a vezetőségről vagy a szakkollégistákról. Elnökként két hetente hívom össze a Diákbizottság tagjait megbeszélés céljából, mely egyben nyitott térként is szolgál, bármely szakkollégista részt vehet rajta, mint hallgatóság. Feladatkörömbe sorolandó még a kollégium tanácsban és a felvételi bizottságban való aktív részvétel.

Összességében a rendelkezésemre álló pszichogiai és az eddig megszerzett tapasztalati tőkére alapozva, a munkacsoport vezetők személyében egy segítő csapattal együttműködve munkálkodom a kollégiumi mindennapok jobbá tételén.

## Szép Marcell Patrik:

A Pécsi Tudományegyetem Állam- és Jogtudományi Karának Jogász szakos hallgatója vagyok. A kollégiumban az alelnöki és a Külügyi munkacsoport vezetői posztját töltöm be. Munkacsoportunk feladata a kapcsolattartás és a kollégiumon kívül eső ügyek szervezése. Mi működtetjük a kollégium alumni csoportját, illetve szervezzük meg a félévente esedékes kollégiumi véradást. Számunkra rendkívül fontos, hogy a kollégium mind külső, mind belső munkája is sikeresen zajljon.

## Böhm Kristóf:

A Pécsi Tudományegyetem Egészségtudományi Karának Mentőtiszt szakos hallgatója vagyok.   
A közösségi munkacsoport vezetőjeként egy barátságos, ámbár professzionális környezetben szervezzük a kollégiumi élet eseményeit csapatommal. Feladatunk a kollégium közösségi életének felpezsdítése, így sok-sok programot szervezünk, mint például sütögetés, kertimozi vagy éppen sörpong, de közreműködünk a Veni Sancte és a Te Deum lebonyolításában is.

## Böhm Patrik:

A Pécsi Tudományegyetem Állam- és Jogtudományi Karának Jogász szakos hallgatója vagyok.   
A szakkollégiumban 2024. tavaszától látom el a Kommunikációs Munkacsoport vezetőjét illető feladatokat. Munkacsoportként feladatunk az intézmény közösségi média felületeinek teljeskörű kezelése (Instagram, Facebook és YouTube), továbbá a jelenlegi, megújult honlap is teljes egészében a közös munkánk eredménye. Ezen tanév során álláspontom szerint rengeteget fejlődtünk a *social media* területén és terveim szerint még sokat is fogunk. Remélem a jövőbeli közös munka meghozza majd gyümölcsét!

## Kertai József Károly:

## Léner Emma Lujza:

A Pécsi Tudományegyetem Jogász szakos hallgatója vagyok. A kollégiumban a Lelki Munkacsoport vezetését látom el, aminek keretében Munkacsoportommal megszervezzük a tanévnyitó és tanévzáró zentmisét, dicsőítéseket, rorátékat, valamint segítünk a kollégium lelki gyakorlatának megvalósításában is. Ehhez nagy segítség a kollégium lelkes, zenélni tudó lakóiból összeállt zenész csapat. Lelki Munkacsoportként igyekszünk a kollégistákhoz különböző utakon közelebb hozni a hitet, ilyen például egy liturgikus tánc, rózsafűzér vagy esti ima.

## Tatai Eszter: